হৃদি ‘গেম অব থ্রোনস’-এ প্রস্তাব পাওয়া নিয়ে উচ্ছ্বাস প্রকাশ করলেও সাম্প্রতিক সময়ে সিরিজটির কাস্টিং নিয়ে প্রতারণার ঘটনাও ঘটেছে। জনপ্রিয় এই টিভি সিরিজের কাস্টিং ডিরেক্টরের পরিচয় দিয়ে অনেক অভিনেত্রীকে অভিনয়ের প্রস্তাব দেওয়ার খবর পাওয়া গেছে। পরে দেখা গেছে, পর্নো ছবি তৈরি করে এমন বিভিন্ন প্রতিষ্ঠান এ ধরনের কাজ করে। আসল কাস্টিং ডিরেক্টরের প্রফাইল হ্যাক করে বিভিন্ন অভিনেত্রীর কাছে প্রস্তাব পাঠানো হয়। কিছুদিন আগে এমন অভিযোগ করেছিলেন ভারতীয় অভিনেত্রী অর্পিতা ব্যানার্জি। ২০১৭ সালের অক্টোবরে তিনি জানান, বিখ্যাত কাস্টিং ডিরেক্টর জুলি শুবার্টের পরিচয় দিয়ে তাঁর হোয়াটসঅ্যাপে যোগাযোগ করা হয়। তিনি আরো বলেন, ‘যিনি যোগাযোগ করেছিলেন তাঁকে আসল জুলি শুবার্ট মনে করার কারণ ছিল। কেননা তাতে তাঁর আইএমডিবি প্রফাইল, ছবি ও ভিডিও ক্লিপ যুক্ত ছিল।’ ইউরোপের বিভিন্ন দেশে ‘গেম অব থ্রোনস’-এর পরিচয়ে প্রতারণার ঘটনা আকছারই ঘটছে। ২০১৪ সালে স্পেন থেকে এমন একটি চক্রের দুই সদস্যকে গ্রেপ্তারও করা হয়েছিল।